SL
15.5.2023
Uradni list Evropske unije
C 173/25
— Republiki Bolgariji naloži plačilo stroškov.
(1)
UL 2014, L 317, str.
35.
Tožba, vložena 17. marca 2023 – Evropska komisija/Helenska republika (Zadeva C-167/23) (2023/C 173/34) Jezik postopka: grščina Stranki Tožeča stranka: Evropska komisija (zastopnika: A. Bouchagiar in C. Hermes) Tožena stranka: Helenska republika
Predlog tožeče stranke — Ugotovi naj se, da Helenska republika s tem, da ni sprejela vseh potrebnih ukrepov za vzpostavitev sistema nadzora nad invazivnimi tujerodnimi vrstami, ki zadevajo Unijo, ter za sprejetje, izvajanje in posredovanje akcijskih načrtov za obravnavanje prednostnih poti nenamernega vnosa in širjenja invazivnih tujerodnih vrst, ni izpolnila obveznosti iz člena 14(1) in (2) ter člena 13(2) in (5) Uredbe (EU) št.
1143/2014 (1) in Pogodbe o delovanju Evropske unije; — Helenski republiki naj se naloži plačilo stroškov.
Tožbeni razlogi in bistvene trditve Evropska komisija ugotavlja, da Helenska republika še ni vzpostavila (niti ga ni vključila v svoj obstoječi sistem) sistema nadzora nad invazivnimi tujerodnimi vrstami, ki zadevajo Unijo, kot to zahteva člen 14(1) Uredbe (EU) št.
1143/2014.
Ob tem, da ni sistema nadzora, Helenska republika tudi ni spoštovala bistvenih zahtev, ki jih mora tak sistem nadzora izpolnjevati v skladu s členom 14(2) zadevne uredbe.
Poleg tega Evropska komisija ugotavlja, da Helenska republika ni pripravila niti ni izvajala akcijskega načrta oziroma niza akcijskih načrtov in da ga/jih ni brez odlašanja posredovala Komisiji.
Iz tega razloga Grčija ni izpolnila obveznosti iz člena 13(2) in (5) navedene uredbe.
Zato je Helenska republika kršila člen 14(1) in (2) in člen 13(2) in (5) Uredbe (EU) št..
1143/2014 in Pogodbo o delovanju Evropske unije.
(1)
Uredba (EU) št.
1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst (UL 2014, L 317, str 35).
Tožba, vložena 21. marca 2023 – Evropska komisija/Irska (Zadeva C-172/23) (2023/C 173/35) Jezik postopka: angleščina Stranki Tožeča stranka: Evropska komisija (zastopnik: C. Hermes in E. Sanfrutos Cano, agenta) Tožena stranka: Irska